Diari Oficial de la Generalitat Valenciana


Sumari del DOGV 9309, del 30-03-2022 (2022/2603)

Extracte de la Resolució de 24 de març de 2022, de la rectora de la Universitat d'Alacant, per la qual es convoquen cinc beques d'estiu d'iniciació a la investigació destinades a estudiants de grau.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9309

Data del DOGV
:   30-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2603


Data del document
:   24-03-2022

Organisme emissor
:   Universitat d'Alacant

Tipus de document
:   Extracte

Descriptors 

:   * ajuda pública

Extracte de la Resolució de 24 de març de 2022, de la rectora de la Universitat d'Alacant, per la qual es convoquen cinc beques d'estiu d'iniciació a la investigació destinades a estudiants de grau. [2022/2603]  
BDNS (identif.): 617239.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
https://www.infosubvenciones.es/bdnstrans/GE/es/convocatoria/617239  
  
Primer. Beneficiaris i beneficiàries  
Estudiants i estudiantes altament motivats que es troben en tercer o quart curs dels graus en Química, Física, Enginyeria Química o una altra titulació relacionada amb la ciència de materials, matriculats tant en la Universitat d'Alacant com en altres universitats. L'alumnat sol·licitant ha d'acreditar haver superat 140 crèdits de la titulació abans que finalitze el termini de sol·licitud.  
A més, és necessari acreditar una nota mitjana igual o superior a 6,5 en una escala de 0 a 10.  
Queden exclosos els o les estudiants que hagen gaudit d'aquesta ajuda en cursos anteriors.  
  
Segon. Objecte  
Proporcionar a estudiants interessats en la ciència de materials l'oportunitat de desenvolupar un breu projecte d'iniciació a la investigació sota la supervisió d'un investigador o una investigadora de l'IUMA, en una de les línies d'investigació d'aquest institut.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 24 de març de 2022, en la següent url   
https://www.boua.ua.es/es/acuerdo/23760.  
  
Quarta. Quantia  
La dotació màxima per a aquesta convocatòria és de 3.750 euros. S'ofereixen un total de cinc beques per import de 750 euros cadascuna.  
  
Cinqué. Termini de presentació de sol·licituds  
El termini d'inscripció s'inicia el dia 5 d'abril de 2022 i finalitza a les 23.59 h del divendres 6 de maig de 2022.  
  
Sisé. Altres dades  
Les beques es pagaran una vegada transcorregudes les cinc setmanes d'iniciació a la investigació i la persona beneficiària lliure en la secretaria de l'IUMA, amb el vistiplau del tutor o la tutora, un breu informe del treball realitzat. El termini màxim per a la presentació d'aquest informe és el 7 d'octubre de 2022.  
Els beneficiaris o beneficiàries de les ajudes es comprometen a col·laborar en les tasques d'investigació del grup investigació al qual es vincule la beca i desenvolupar el pla de treball que els siga proposat.  
Les sol·licituds seran avaluades per una comissió de valoració denominada Comitè Científic Intern de l'IUMA (constituïda per la directora i la secretària de l'IUMA, i els directors o directores dels cinc grups d'investigació de l'IUMA), que valorarà l'adequació formativa del candidat, el seu expedient acadèmic i l'expressió d'interès formulada. Si la formació del candidat o candidata no és l'adequada, és a dir els seus estudis no corresponen amb els indicats en el punt 4, quedarà exclòs de la convocatòria. La valoració de sol·licituds es realitzarà considerant:  
- l'expedient acadèmic (90 %)  
- l'expressió d'interès i motivació per a treballar amb algun dels grups d'investigació de l'institut (10 %).  
  
Alacant, 24 de març de 2022.- La vicerectora d'Estudiants i Ocupabilitat, (p. d. de signatura, R 22.12.2020): Rosario Isabel Ferrer Cascales.